text: на митническото законодателство, и по-конкретно информация относно установени или планирани действия, които представляват или могат да представляват операции в нарушение на митническото законодателство.2. По искане на запитващия орган запитаният орган го уведомява:а) дали стоките, изнесени от територията на една от страните, са били правилно внесени на територията на другата страна, като уточнява, където е приложимо, митническия режим, под който са били поставени стоките;б) дали стоките, внесени на територията на една от страните, са били правилно изнесени от територията на другата страна, като уточнява, където е приложимо, митническия режим, под който са били поставени стоките.3. По искане на запитващия орган запитаният орган предприема, в рамките на законовите или подзаконови разпоредби, необходимите мерки, за да гарантира упражняването на надзор върху:a) физическите или юридическите лица, за които са налице основателни причини да се счита, че извършват или са извършили операции в нарушение на митническото законодателство;б) местата, където са складирани или могат да бъдат складирани стоки по такъв начин, че са налице основателни причини да се счита, че тези стоки са предназначени да бъдат използвани при операции в нарушение на митническото законодателство;в) стоките, които са или могат да бъдат превозвани по такъв начин, че са налице основателни причини да се счита, че са предназначени да бъдат използвани при операции в нарушение на митническото законодателство;г) транспортните средства, които са използвани или могат да бъдат използвани по такъв начин, че са налице основателни причини да се счита, че са предназначени да бъдат използвани при операции в нарушение на митническото законодателство.Член 4Помощ без отправено исканеСтраните си оказват взаимопомощ по своя собствена инициатива и в съответствие със своите законови или подзаконови разпоредби, ако считат това за необходимо за правилното прилагане на митническото законодателство, и по-специално чрез предоставяне на получена информация, която се отнася до:а) действия, които са или им изглежда, че са операции в нарушение на митническото законодателство и които могат да бъдат от интерес за друга страна;б) новите средства или методи, използвани за извършване на операциите в нарушение на митническото законодателство;в) стоките, за които се знае, че са предмет на операции в нарушение на митническото законодателство;г) физическите или юридическите лица, по отношение на които са налице основателни причини да се счита, че участват или са участвали в операции в нарушение на митническото законодателство;д) превозните средства, по отношение на които са налице основателни причини да се счита, че са били използвани, са използвани или могат да бъдат използвани за извършване на операции в нарушение на митническото законодателство.Член 5Предоставяне / нотификация1. По искане на запитващия орган запитаният орган, в съответствие със законовите или подзаконовите разпоредби, приложими за последния, предприема всички необходими мерки с цел:- предоставяне на всички документи или- нотифициране на всички решения,които произхождат от запитващия орган и са включени в приложното поле на настоящия протокол, на адресат, който пребивава или е установен на територията на запитания орган.2. Исканията за предоставяне на документи или за нотификация на решения се изготвят в писмен вид на официален език на запитания орган или на език, приемлив за този орган.Член 6Форма и съдържание на исканията за помощ1. Исканията, отправени в съответствие с настоящия


text: протокол, се правят в писмен вид. Към тях се прилагат документите, преценени като необходими за създаване на условия за изпълнение на искането. При неотложна ситуация могат да се приемат искания, отправени устно, но те трябва незабавно да бъдат потвърдени в писмен вид.2. Исканията, отправени съгласно параграф 1, съдържат следната информация:a) запитващия орган;б) исканата мярка;в) предмета и мотива на искането;г) законовите или подзаконовите разпоредби и другите свързани правни елементи;д) възможно най-точни и изчерпателни данни за физическите или юридическите лица, които са предмет на проверките;е) резюме на съответните факти и на вече извършените проверки.3. Исканията се изготвят на официален език на запитания орган или на език, който е приемлив за този орган. Това изискване не се прилага за документите, придружаващи искането, посочено в параграф 1.4. Ако дадено искане не отговаря на горните формални условия, може да бъде поискано то да бъде поправено или допълнено; междувременно могат да бъдат предприети обезпечителни мерки.Член 7Изпълнение на исканията1. За да отговори на искането за оказване на помощ, запитаният орган пристъпва, в рамките на своята компетентност и налични ресурси, към действие така, както би действал от свое име или по искане на други органи на същата страна, като представя вече притежаваната от него информация и провежда или организира провеждането на подходящите проверки. Тази разпоредба се прилага също за всеки друг орган, до който искането е било отнесено съгласно настоящия протокол от запитания орган, когато последният не може да действа самостоятелно.2. Исканията за оказване на помощ се изпълняват в съответствие със законовите или подзаконовите разпоредби на запитаната страна.3. Надлежно упълномощени служители на дадена страна могат, със съгласието на другата страна и при поставените от нея условия, да присъстват и да събират в помещенията на запитания орган или на всеки друг съответен орган съгласно параграф 1 информация във връзка с действията, които са или може да представляват операции в нарушение на митническото законодателство, и от която запитващият орган се нуждае за целите на настоящия протокол.4. Надлежно упълномощените служители на дадена страна могат, със съгласието на другата страна и при поставените от нея условия, да присъстват при проверките, провеждани на територията на последната.Член 8Форма на предоставяната информация1. Запитаният орган предоставя резултатите от проверките на запиталия орган в писмен вид заедно със съответните документи, заверени копия или други материали.2. Тази информация може да бъде предоставена в компютризиран вид.3. Оригиналните документи се предоставят единствено при отправено искане, когато се окаже, че заверените копия са недостатъчни. Тези оригинали се връщат при първа възможност.Член 9Дерогации от задължението за оказване на помощ1. Помощта може да бъде отказана или да зависи от удовлетворяването на определени условия или изисквания, в случаите, когато една от страните е на мнение, че помощта в рамките на настоящия протокол:a) би накърнила суверенитета на Кот д’Ивоар или на държава-членка, приканена окаже помощ съгласно настоящия протокол; илиб) би накърнила обществения ред, сигурността или други важни интереси, по-специално в случаите, посочени в член 10, параграф 2; илив) предполага нарушаване на промишлена, търговска или професионална тайна.2. Помощта може да бъде отложена от запитания орган на основание, че тя би попречила на провеждано разследване, наказателно преследване

type: contracts

jurisdiction: EU


text: или съдебно производство. В такъв случай запитаният орган се свързва със запитващия орган, за да установи дали помощта може да бъде предоставена в съответствие с начините или условията, които запитаният орган може да изисква.3. Ако запитващият орган изисква помощ, която самият той не би могъл да предостави, ако това се поиска от него, в своето искане той обръща внимание върху този факт. В такива случаи се оставя на преценката на запитания орган да вземе решение как да отговори на такова искане.4. В случаите, посочени в параграфи 1 и 2, решението на запитания орган и мотивите за него трябва да бъдат съобщени своевременно на запитващия орган.Член 10Обмен на информация и поверителност1. Всяка информация, съобщена под каквато и да е форма в съответствие с настоящия протокол, е поверителна или с ограничен достъп, в зависимост от правилата, приложими във всяка от страните. Тя е в обхвата на задължението за професионална тайна и се ползва от защитата, предоставяна от приложимото в тази област законодателство на територията на страната, която я е получила, както и от съответните разпоредби, които се прилагат по отношение на общностните институции.2. Лични данни могат да се обменят само когато страната, която може да ги получи, се ангажира да осигури на тези данни защита, най-малкото равностойна на тази, приложима в конкретния случай в страната, която може да ги предостави. За целта страните си предоставят информация за правилата, приложими в страните, включително, ако е приложимо, за действащите правни норми в държавите-членки на Общността.3. Използването на информацията, получена на основание на настоящия протокол, при съдебни или административни производства, образувани вследствие констатиране на операции в нарушение на митническото законодателство, се счита за използване за целите на настоящия протокол. Следователно страните могат да използват като доказателство получената информация и проучените документи в съответствие с разпоредбите на настоящия протокол в своите протоколи, доклади и свидетелски показания, както и при наказателни преследвания и съдебни производства. Компетентният орган, който е предоставил тази информация или е дал достъп до документите, трябва да бъде уведомен за това използване.4. Получената информация се използва единствено за целите на настоящия протокол. Когато дадена страна желае да използва тази информация за други цели, тя трябва да получи предварителното писмено съгласие на органа, който я е предоставил. В такъв случай това използване зависи от ограниченията, наложени от този орган.Член 11Експерти и свидетелиСлужител на запитания орган може да бъде оправомощен да се яви, в рамките на ограниченията на предоставените му правомощия, като експерт или свидетел по съдебни и административни производства, предприети по въпросите, обхванати от настоящия протокол, и да представя предметите, документите или техните заверени копия, които могат да бъдат необходими за производството. В искането за явяване трябва да бъде уточнено пред кой административен или съдебен орган трябва да се яви този служител, по кое дело, на какво основание и в какво качество служителят ще бъде изслушан.Член 12Разходи във връзка с помощтаВсяка от страните се отказват от всякакви претенции за възстановяване на разходите, произтекли от прилагането на настоящия протокол, с изключение, ако е приложимо, на разходите, свързани с експерти и свидетели, както и на разходите, свързани


text: с устни и писмени преводачи, които не са служители на публични структури.Член 13Прилагане1. Прилагането на настоящия протокол се възлага, от една страна, на митническите органи на Кот д’Ивоар и, от друга страна, на компетентните служби на Комисията на Европейските общности и, ако е приложимо, на митническите органи на държавите-членки на Европейската общност. Те вземат решение относно всички практически мерки и разпоредби, които са необходими за неговото прилагане, като вземат предвид действащите правила, по-конкретно в областта на защитата на данните. Те могат да предложат на компетентните органи изменения, които според тях би трябвало да бъдат направени в настоящия протокол.2. Страните се консултират и се информират взаимно относно реда и условията на прилагане, които са приети в съответствие с разпоредбите на настоящия протокол.Член 14Други споразумения1. Като се вземат предвид съответните области на компетентност на Европейската общност и на нейните държави-членки, разпоредбите на настоящия протокол:- не засягат задълженията на страните по всяко друго международно споразумение или спогодба;- се считат за допълнителни към споразуменията относно взаимопомощта, които са или могат да бъдат сключени между отделни държави-членки на Европейската общност и Кот д’Ивоар;- не засягат разпоредбите на Общността, свързани с предоставянето между компетентните служби на Комисията на Европейските общности и митническите органи на държавите-членки на всяка получена информация в областите, попадащи в обхвата на настоящия протокол, която би могла да бъде от интерес за Общността.2. Независимо от разпоредбите на параграф 1, разпоредбите на настоящия протокол имат предимство пред разпоредбите на всяко двустранно споразумение за взаимопомощ, което е или би могло да бъде сключено между отделни държави-членки на Европейската общност и Кот д’Ивоар, доколкото разпоредбите на последното са несъвместими с тези на настоящия протокол.3. По отношение на въпросите, които се отнасят до прилагането на настоящия протокол, страните провеждат консултации, за да решат въпроса в рамките на Комитета по СИП, учреден с член 73 от Временното споразумение за икономическо партньорство между Кот д’Ивоар и Европейската общност и нейните държави-членки.--------------------------------------------------


text:
 BG
 Официален вестник на Европейския съюз
 C 203/106
 ПРОТОКОЛ ОТНОСНО ПРЕХОДНИТЕ РАЗПОРЕДБИ
 ВИСОКОДОГОВАРЯЩИТЕ СТРАНИ,
 КАТО ИМАТ ПРЕДВИД, че за да се организира преходът между институционалните разпоредби на Договорите, приложими преди влизането в сила на Договора от Лисабон и тези, предвидени от посочения договор, е необходимо да се предвидят преходни разпоредби,
 СЕ СПОРАЗУМЯХА по посочените по-долу разпоредби, които са приложени към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия:
 Член 1
 В настоящия протокол думите „Договорите“ означават Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия.
 ДЯЛ I
 РАЗПОРЕДБИ ОТНОСНО ЕВРОПЕЙСКИЯ ПАРЛАМЕНТ
 Член 2
 1. За оставащия период от парламентарния мандат 2009—2014 г. считано от датата на влизане в сила на настоящия член, чрез дерогация от член 189, втора алинея и член 190, параграф 2 от Договора за създаване на Европейската общност, както и от член 107, втора алинея и член 108, параграф 2 от Договора за създаване на Европейската общност за атомна енергия, които са били в сила към момента на провеждането на изборите за Европейски парламент през юни 2009 г., както и чрез дерогация от броя места, предвиден в член 14, параграф 2, първа алинея от Договора за Европейския съюз, към съществуващите 736 места в Европейския парламент се добавят следните 18, като при това общият брой членове на Европейския парламент достига временно 754 до края на парламентарния мандат 2009—2014 г.:
 България
 1
 Нидерландия
 1
 Испания
 4
 Австрия
 2
 Франция
 2
 Полша
 1
 Италия
 1
 Словения
 1
 Латвия
 1
 Швеция
 2
 Малта
 1
 Обединеното кралство
 1
 2. Чрез дерогация от член 14, параграф 3 от Договора за Европейския съюз съответните държави-членки определят лицата, които ще заемат допълнителните места, посочени в параграф 1, в съответствие със законодателството на съответната държава-членка и при условие, че въпросните лица са избрани въз основа на всеобщо пряко избирателно право:
 а)
 на избори ad hoc, въз основа на всеобщо пряко избирателно право в съответната държава-членка съгласно разпоредбите, приложими за изборите за Европейски парламент;
 б)
 въз основа на резултатите от изборите за Европейски парламент от 4—7 юни 2009 г.; или
 в)
 чрез определяне на посочения брой депутати от националния парламент на съответната държава-членка измежду неговите членове, съгласно процедурата, определена от всяка от тези държави-членки.
 3. В съответствие с член 14, параграф 2, втора алинея от Договора за Европейския съюз, своевременно преди изборите за Европейски парламент през 2014 г. Европейският съвет приема решение, с което се определя съставът на Европейския парламент.
 ДЯЛ II
 РАЗПОРЕДБИ ОТНОСНО КВАЛИФИЦИРАНОТО МНОЗИНСТВО
 Член 3
 1. В съответствие с член 16, параграф 4 от Договора за Европейския съюз разпоредбите на този параграф и разпоредбите на член 238, параграф 2 от Договора за функционирането на Европейския съюз относно определянето на квалифицираното мнозинство в Европейския съвет и в Съвета започват да се прилагат от 1 ноември 2014 г.
 2. Между 1 ноември 2014 г. и 31 март 2017 г., когато определен акт трябва да бъде приет с квалифицирано мнозинство, член


text:
на Съвета може да поиска този акт да бъде приет с квалифицираното мнозинство, което е определено в параграф 3. В този случай се прилагат параграфи 3 и 4.
 3. До 31 октомври 2014 г. следните разпоредби остават в сила, без да се засяга член 235, параграф 1, втора алинея от Договора за функционирането на Европейския съюз:
 За актовете на Европейския съвет и на Съвета, които изискват квалифицирано мнозинство, гласовете на членовете получават следната пропорционална тежест:
 Белгия
 12
 Литва
 7
 България
 10
 Люксембург
 4
 Чешката република
 12
 Унгария
 12
 Дания
 7
 Малта
 3
 Германия
 29
 Нидерландия
 13
 Естония
 4
 Австрия
 10
 Ирландия
 7
 Полша
 27
 Гърция
 12
 Португалия
 12
 Испания
 27
 Румъния
 14
 Франция
 29
 Словения
 4
 Хърватия
 7
 Словакия
 7
 Италия
 29
 Финландия
 7
 Кипър
 4
 Швеция
 10
 Латвия
 4
 Обединеното кралство
 29
 Актовете се считат за приети, ако са събрали най-малко 260 гласа, изразяващи положителния вот на мнозинство от членовете, когато по силата на Договорите те трябва да бъдат приети по предложение на Комисията. В останалите случаи актовете се приемат, ако са събрали най-малко 260 гласа, изразяващи положителния вот на най-малко две трети от членовете.
 Когато определен акт се приема от Европейския съвет или от Съвета с квалифицирано мнозинство, член на Европейския съвет или на Съвета може да изиска да се извърши проверка дали държавите-членки, съставляващи това квалифицирано мнозинство, представляват най-малко 62 % от общия брой на населението на Съюза. Ако се окаже, че това условие не е изпълнено, съответният акт не се приема.
 4. До 31 октомври 2014 г., в случаите, когато, в приложение на договорите, не всички членове на Съвета участват във вота, т.е. в случаите, когато има препращане към квалифицираното мнозинство, определено съгласно член 238, параграф 3 от Договора за функционирането на Европейския съюз, квалифицираното мнозинство се определя като същото съотношение от претеглените гласове, същото съотношение от броя на членовете на Съвета и, ако е уместно, същия процент от населението на съответните държави-членки, както установените в параграф 3 от настоящия член.
 ДЯЛ III
 РАЗПОРЕДБИ ОТНОСНО СЪСТАВИТЕ НА СЪВЕТА
 Член 4
 До влизането в сила на решението, посочено в член 16, параграф 6, първа алинея от Договора за Европейския съюз, Съветът може да заседава в съставите, предвидени във втора и трета алинея на същия параграф, както и в другите състави, чиито списък се установява с решение на Съвета по общи въпроси, прието с обикновено мнозинство.
 ДЯЛ IV
 РАЗПОРЕДБИ ОТНОСНО КОМИСИЯТА, ВКЛЮЧИТЕЛНО ОТНОСНО ВЪРХОВНИЯ ПРЕДСТАВИТЕЛ НА СЪЮЗА ПО ВЪПРОСИТЕ НА ВЪНШНИТЕ РАБОТИ И ПОЛИТИКАТА НА СИГУРНОСТ
 Член 5
 Членовете на Комисията, които са на длъжност към датата на влизане в сила на Договора от Лисабон, остават на тази длъжност до края на мандата си. Независимо от това, мандатът на члена на Комисията, който има същото гражданство като върховния представител на Съюза по въпросите на външните работи и политиката на сигурност, се прекратява в деня на назначаване на върховния представител.
 ДЯЛ V
 РАЗПОРЕДБИ ОТНОСНО ГЕНЕРАЛНИЯ СЕКРЕТАР НА СЪВЕТА, ВЪРХОВЕН ПРЕДСТАВИТЕЛ ЗА ОБЩАТА ВЪНШНА ПОЛИТИКА И ПОЛИТИКА НА СИГУРНОСТ И ОТНОСНО ЗАМЕСТНИК-ГЕНЕРАЛНИЯ СЕКРЕТАР НА СЪВЕТА
 Член 6
 Мандатите на генералния


text:
секретар на Съвета, върховен представител за общата външна политика и политика на сигурност, както и на заместник-генералния секретар на Съвета се прекратяват в деня на влизане в сила на Договора от Лисабон. Съветът назначава генерален секретар в съответствие с член 240, параграф 2 от Договора за функционирането на Европейския съюз.
 ДЯЛ VI
 РАЗПОРЕДБИ ОТНОСНО КОНСУЛТАТИВНИТЕ ОРГАНИ
 Член 7
 До влизането в сила на решението, посочено в член 301 от Договора за функционирането на Европейския съюз, разпределението на членовете на Икономическия и социален комитет е, както следва:
 Белгия
 12
 Литва
 9
 България
 12
 Люксембург
 6
 Чешката република
 12
 Унгария
 12
 Дания
 9
 Малта
 5
 Германия
 24
 Нидерландия
 12
 Естония
 7
 Австрия
 12
 Ирландия
 9
 Полша
 21
 Гърция
 12
 Португалия
 12
 Испания
 21
 Румъния
 15
 Франция
 24
 Словения
 7
 Хърватия
 9
 Словакия
 9
 Италия
 24
 Финландия
 9
 Кипър
 6
 Швеция
 12
 Латвия
 7
 Обединеното кралство
 24
 Член 8
 До влизането в сила на решението, посочено в член 305 от Договора за функционирането на Европейския съюз, разпределението на членовете на Комитета на регионите е, както следва:
 Белгия
 12
 Литва
 9
 България
 12
 Люксембург
 6
 Чешката република
 12
 Унгария
 12
 Дания
 9
 Малта
 5
 Германия
 24
 Нидерландия
 12
 Естония
 7
 Австрия
 12
 Ирландия
 9
 Полша
 21
 Гърция
 12
 Португалия
 12
 Испания
 21
 Румъния
 15
 Франция
 24
 Словения
 7
 Хърватия
 9
 Словакия
 9
 Италия
 24
 Финландия
 9
 Кипър
 6
 Швеция
 12
 Латвия
 7
 Обединеното кралство
 24
 ДЯЛ VII
 ПРЕХОДНИ РАЗПОРЕДБИ ОТНОСНО АКТОВЕТЕ, ПРИЕТИ ВЪЗ ОСНОВА НА ДЯЛОВЕ V И VI ОТ ДОГОВОРА ЗА ЕВРОПЕЙСКИЯ СЪЮЗ ПРЕДИ ВЛИЗАНЕТО В СИЛА НА ДОГОВОРА ОТ ЛИСАБОН
 Член 9
 Правните последици от актовете на институциите, органите, службите и агенциите на Съюза, приети въз основа на Договора за Европейския съюз преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите. Същото се отнася и за сключените между държавите-членки конвенции въз основа на Договора за Европейския съюз.
 Член 10
 1. Като преходна мярка и по отношение на актове на Съюза в областта на полицейското и на съдебното сътрудничество по наказателноправни въпроси, приети преди влизането в сила на Договора от Лисабон, на датата на влизане в сила на посочения договор правомощията на институциите са следните: правомощията на Комисията съгласно член 258 от Договора за функционирането на Европейския съюз не се прилагат, а правомощията на Съда на Европейския съюз съгласно дял VI от Договора за Европейския съюз във версията му, която е в сила преди влизането в сила на Договора от Лисабон, остават същите, включително когато са били приети на основание член 35, параграф 2 от посочения Договор за Европейския съюз.
 2. Изменението на акт, посочен в параграф 1 води до упражняване на правомощията на посочените в същия параграф институции, така както са предвидени в Договорите, по отношение на изменения акт и за онези държави-членки, към които този акт се прилага.
 3. Във всеки случай, посочената в параграф 1 преходна мярка престава да бъде в сила пет години след датата на влизане в сила на Договора от


text:
Лисабон.
 4. Най-късно шест месеца преди изтичането на предвидения в параграф 3 преходен период Обединеното кралство може да нотифицира Съвета, че не приема посочените в параграф 1 и предвидени в Договорите правомощия на институциите по отношение на актовете, посочени в параграф 1. В случай че Обединеното кралство е направило такава нотификация, всички актове, посочени в параграф 1 престават да се прилагат към него от датата на изтичане на преходния период, предвиден в параграф 3. Настоящата алинея не се прилага по отношение на изменени актове, които са приложими към Обединеното кралство по силата на параграф 2.
 Съветът, като действа с квалифицирано мнозинство по предложение на Комисията, определя необходимите произтичащи и преходни мерки. Обединеното кралство не участва в приемането на това решение. Квалифицираното мнозинство на Съвета се определя в съответствие с член 238, параграф 3, буква а) от Договора за функционирането на Европейския съюз.
 Съветът може също да приеме с квалифицирано мнозинство по предложение на Комисията решение, съгласно което Обединеното кралство понася преките финансови последици, ако има такива, които необходимо и неизбежно произтичат от прекратяването на неговото участие в тези актове.
 5. Обединеното кралство може във всеки следващ момент да нотифицира Съвета за желанието си да участва в актове, чието прилагане към него е прекратено по силата на параграф 4, първа алинея. В този случай се прилагат съответните разпоредби на Протокола относно достиженията на правото от Шенген, включени в рамките на Европейския съюз или на Протокола относно позицията на Обединеното кралство и на Ирландия по отношение на пространството на свобода, сигурност и правосъдие, в зависимост от случая. Правомощията на институциите по отношение на тази актове са тези, предвидени в Договорите. Когато действат по силата на съответните Протоколи, институциите на Съюза и Обединеното кралство се стремят да възстановяват във възможно най-голяма степен участието на Обединеното кралство в достиженията на правото на Съюза по отношение на пространството на свобода, сигурност и правосъдие, без това да засяга сериозно практическото действие на различни части от него и като се съблюдава неговото единство.


text:
 Важна правна забележка
 |
 22000D0210(01)
 Официален вестник n° L 035 , 10/02/2000 стр. 0028 - 0029 специално чешко издание глава 11 том 04 стр. 74 - 75 специално испанско издание глава 11 том 04 стр. 74 - 75 специално унгарско издание глава 11 том 04 стр. 74 - 75 специално литвийско издание глава 11 том 04 стр. 74 - 75 LV.ES глава 11 том 04 стр. 74 - 75 MT.ES глава 11 том 04 стр. 74 - 75 PL.ES глава 11 том 04 стр. 74 - 75 SK.ES глава 11 том 04 стр. 74 - 75 специално словенско издание глава 11 том 04 стр. 74 - 75
 Решение на Съвместния комитет на ЕИП No 1/1999от 29 януари 1999 годиназа изменение на приложение II (Технически разпоредби, стандарти, изпитания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение II към Споразумението е изменено с Решение No 77/97 на Съвместния комитет на ЕИП от 12 ноември 1997 г. [1];като има предвид, че Решение 96/627/EО на Комисията от 17 октомври 1996 г. относно прилагане на член 2 от Директива 77/311/ЕИО на Съвета относно сближаване на законодателствата на държавите-членки относно нивото на шума, възприеман от водачите на колесни селскостопански или горски трактори [2] следва да бъде включено в Споразумението;РЕШИ:Член 1Следното тире се добавя в точка 10 (Директива 77/311/ЕИО на Съвета) на глава II на приложение II към Споразумението:- "— 396 D 0627: Решение 96/627/EО на Комисията от 17 октомври 1996 г. (ОВ L 282, 1.11.1996 г., стр. 72)."Член 2Текстовете на Решение 96/627/EО на Комисията на исландски и норвежки език, приложени към съответните варианти на настоящото решение на тези езици, са автентични.Член 3Настоящото решение влиза в сила на 30 януари 1999 г., при условие че всички нотификации съгласно член 103, параграф 1 от споразумението са направени до Съвместния комитет на ЕИП.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 29 януари 1999 година.За Съвместния комитет на ЕИППредседателF. Barbaso[1] ОВ L 134, 7.5.1998 г., стр. 5.[2] ОВ L 282, 1.11.1996 г., стр. 72.--------------------------------------------------


text:
 15.12.2016
 BG
 Официален вестник на Европейския съюз
 L 341/62
 РЕШЕНИЕ НА СЪВМЕСТНИЯ КОМИТЕТ НА ЕИП
 No 163/2015
 от 11 юни 2015 година
 за изменение на приложение XIII (Транспорт) към Споразумението за ЕИП [2016/2198]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2015/445 на Комисията от 17 март 2015 г. за изменение на Регламент (ЕС) No 1178/2011 по отношение на технически изисквания и административни процедури във връзка с екипажите на въздухоплавателни средства в гражданското въздухоплаване (1) следва да бъде включен в Споразумението за ЕИП.
 (2)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Точка 66нд (Регламент (ЕС) No 1178/2011 на Комисията) от приложение XIII към Споразумението за ЕИП се изменя, както следва:
 1.
 Към първото тире (Регламент (ЕС) No 290/2012 на Комисията) се добавя следното:
 „, изменен със:
 —
 32015 R 0445: Регламент (ЕС) 2015/445 на Комисията от 17 март 2015 г. (ОВ L 74, 18.3.2015 г., стр. 1).“
 2.
 Добавя се следното тире:
 „—
 32015 R 0445: Регламент (ЕС) 2015/445 на Комисията от 17 март 2015 г. (ОВ L 74, 18.3.2015 г., стр. 1).“
 Член 2
 Текстовете на Регламент (ЕС) 2015/445 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 12 юни 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 11 юни 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 74, 18.3.2015 г., стр. 1.
 (*1) Без отбелязани конституционни изисквания.


text:
 23.11.2017
 BG
 Официален вестник на Европейския съюз
 L 308/39
 РЕШЕНИЕ НА СЪВМЕСТНИЯ КОМИТЕТ НА ЕИП
 No 132/2016
 от 3 юни 2016 година
 за изменение на Протокол 31 към Споразумението за ЕИП относно сътрудничеството в специфични области извън четирите свободи [2017/2150]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
 като има предвид, че:
 (1)
 Целесъобразно е да се разшири сътрудничеството между договарящите се страни по Споразумението за ЕИП и то да включи сътрудничество в областта на свободното движение на работници, координирането на схемите за социална сигурност и мерките за мигрантите, включително мигрантите от трети държави.
 (2)
 Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2016 г.,
 ПРИЕ НАСТОЯЩОТО РЕШЕНИЕ:
 Член 1
 В член 5, параграфи 5 и 13 от Протокол 31 към Споразумението за ЕИП думите „и 2015“ се заменят с думите „, 2015 и 2016“.
 Член 2
 Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (*1).
 То се прилага от 1 януари 2016 г.
 Член 3
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 3 юни 2016 година.
 За Съвместния комитет на ЕИП
 Председател
 Claude MAERTEN
 (*1) Без отбелязани конституционни изисквания.


text:
 Важна правна забележка
 |
 22000D0921(03)
 Официален вестник n° L 237 , 21/09/2000 стр. 0062 - 0063 специално чешко издание глава 11 том 04 стр. 164 - 165 специално испанско издание глава 11 том 04 стр. 164 - 165 специално унгарско издание глава 11 том 04 стр. 164 - 165 специално литвийско издание глава 11 том 04 стр. 164 - 165 LV.ES глава 11 том 04 стр. 164 - 165 MT.ES глава 11 том 04 стр. 164 - 165 PL.ES глава 11 том 04 стр. 164 - 165 SK.ES глава 11 том 04 стр. 164 - 165 специално словенско издание глава 11 том 04 стр. 164 - 165
 Решение на Съвместния комитет на ЕИПNo 50/2000от 28 юни 2000 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че:(1) Приложение II към Споразумението е изменено с Решение No 1/2000 на Съвместния комитет на ЕИП от 4 февруари 2000 г. [1](2) Директива 1999/99/ЕО на Комисията от 15 декември 1999 г. за привеждане в съответствие с техническия прогрес на Директива 80/1269/ЕИО на Съвета за сближаване на законодателствата на държавите-членки по отношение на мощността на двигателите на моторните превозни средства [2] следва да се включи в Споразумението.(3) Директива 1999/100/ЕО на Комисията от 15 декември 1999 г. за привеждане в съответствие с техническия прогрес на Директива 80/1268/ЕИО на Съвета за сближаване на законодателството на държавите-членки относно емисиите от въглероден двуокис и разхода на гориво на моторните превозни средства [3] следва да се включи в Споразумението.(4) Директива 1999/101/ЕО на Комисията от 15 декември 1999 г. за привеждане в съответствие с техническия прогрес на Директива 70/157/ЕИО на Съвета за допустимото ниво на шума и изпускателната уредба на моторни превозни средства [4] следва да се включи в Споразумението.(5) Директива 1999/102/ЕО на Комисията от 15 декември 1999 г. за привеждане в съответствие с техническия прогрес на Директива 70/220/ЕИО на Съвета относно мерките, които трябва да се приемат срещу замърсяването на въздуха от емисиите на моторните превозни средства [5], следва да се включи в Споразумението.(6) Адаптациите към Директива 70/157/ЕИО на Съвета от 6 февруари 1970 г. за сближаване на законодателствата на държавите-членки относно допустимото ниво на шума и изпускателната уредба на моторни превозни средства [6] е необходимо да бъдат приспособeни след присъединяването на Австрия, Финландия, Швеция към Европейския съюз,РЕШИ:Член 1Точка 2 (Директива 70/157/ЕИО на Съвета) на глава I на приложение II към Споразумението се изменя, както следва:1. Добавя се следният нов текст:- "— 399 L 0101: Директива 1999/101/ЕО на Комисията от 15 декември 1999 г. (ОВ L 334, 28.12.1999 г., стр.41)".2. В адаптации а) и б) вписванията за Австрия, Швеция и Финландия се заличават.Член 2Следният текст се добавя в точка 3 (Директива 70/220/ЕИО на Съвета) на глава I на приложение II към Споразумението:- "— 399 L 0102: Директива 1999/102/ЕО на Комисията от 15 декември 1999 г. (ОВ L 334, 28.12.1999 г.,


text: стр. 43)".Член 3Следният текст се добавя в точка 42 (Директива 80/1268/ЕИО на Съвета) на глава I на приложение II към Споразумението:- "— 399 L 0100: Директива 1999/100/ЕО на Комисията от 15 декември 1999 г. (ОВ L 334, 28.12.1999 г., стр. 36)".Член 4Следният текст се добавя в точка 43 (Директива 80/1269/ЕИО на Съвета) на глава I на приложение II към Споразумението:- "— 399 L 0099: Директива 1999/99/ ЕО на Комисията от 15 декември 1999 г. (ОВ L 334, 28.12.1999 г., стр. 32)."Член 5Текстовете на Директиви 1999/99/ЕО, 1999/100/ЕО, 1999/101/ЕО и 1999/102/ЕО на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 6Настоящото решение влиза в сила на 29 юни 2000 г., при условие че всички нотификации до Съвместния комитет на ЕИП [] съгласно член 103, параграф 1 от Споразумението са направени.Член 7Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 28 юни 2000 година.За Съвместния комитет на ЕИППредседателF. Barbaso[1] Все още непубликувано в Официален вестник.[2] ОВ L 334, 28.12.1999 г., стр. 32.[3] ОВ L 334, 28.12.1999 г., стр. 36.[4] ОВ L 334, 28.12.1999 г., стр. 41.[5] ОВ L 334, 28.12.1999 г., стр. 43.[6] ОВ L 42, 23.2.1970 г., стр. 16.[] Не са посочени конституционни изисквания.--------------------------------------------------


text:
 25.4.2019
 BG
 Официален вестник на Европейския съюз
 L 110/80
 РЕШЕНИЕ НА СЪВМЕСТНИЯ КОМИТЕТ НА ЕИП
 No 112/2018
 от 31 май 2018 година
 за изменение на приложение IX (Финансови услуги) към Споразумението за ЕИП [2019/656]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегиран регламент (ЕС) No 148/2013 на Комисията от 19 декември 2012 г. за допълнение на Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции във връзка с регулаторните технически стандарти относно минималните данни, отчитани пред регистри на трансакции (1) следва да бъде включен в Споразумението за ЕИП.
 (2)
 Делегиран регламент (ЕС) No 149/2013 на Комисията от 19 декември 2012 г. за допълнение на Регламент (ЕС) No 648/2012 на Европейския парламент и на Съвета във връзка с регулаторните технически стандарти относно споразуменията за непряк клиринг, задължението за клиринг, публичния регистър, достъпа до място за търговия, нефинансовите контрагенти и техниките за намаляване на риска за договори за извънборсови деривати, които не са преминали през клиринг чрез централен контрагент (2) следва да бъде включен в Споразумението за ЕИП.
 (3)
 Делегиран регламент (ЕС) No 150/2013 на Комисията от 19 декември 2012 г. за допълнение на Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции по отношение на регулаторните технически стандарти за определяне на подробни изисквания за заявленията за регистрация като регистър на трансакции (3) следва да бъде включен в Споразумението за ЕИП.
 (4)
 Делегиран регламент (ЕС) No 151/2013 на Комисията от 19 декември 2012 г. за допълване на Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции по отношение на регулаторните технически стандарти, определящи данните, които се публикуват и предоставят от регистрите на трансакции, и оперативните стандарти за обобщаване, сравняване и достъп до данните (4) следва да бъде включен в Споразумението за ЕИП.
 (5)
 Делегиран регламент (ЕС) No 152/2013 на Комисията от 19 декември 2012 г. за допълнение на Регламент (ЕС) No 648/2012 на Европейския парламент и на Съвета във връзка с регулаторните технически стандарти относно капиталовите изисквания за централните контрагенти (5) следва да бъде включен в Споразумението за ЕИП.
 (6)
 Делегиран регламент (ЕС) No 153/2013 на Комисията от 19 декември 2012 г. за допълване на Регламент (ЕС) No 648/2012 на Европейския парламент и на Съвета по отношение на регулаторните технически стандарти относно изискванията към централните контрагенти (6) следва да бъде включен в Споразумението за ЕИП.
 (7)
 Делегиран регламент (ЕС) No 876/2013 на Комисията от 28 май 2013 г. за допълнение на Регламент (ЕС) No 648/2012 на Европейския парламент и на Съвета по отношение на регулаторните технически стандарти за колегиите за централните контрагенти (7) следва да бъде включен в Споразумението за ЕИП.
 (8)
 Делегиран регламент (ЕС) No 1002/2013 на Комисията от 12 юли 2013 г. за изменение на Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти


text:
и регистрите на трансакции по отношение на списъка на изключените от обхвата му субекти (8) следва да бъде включен в Споразумението за ЕИП.
 (9)
 Делегиран регламент (ЕС) No 1003/2013 на Комисията от 12 юли 2013 г. за допълнение на Регламент (ЕС) No 648/2012 на Европейския парламент и на Съвета по отношение на таксите, начислявани от Европейския орган за ценни книжа и пазари на регистрите на трансакции (9) следва да бъде включен в Споразумението за ЕИП.
 (10)
 Делегиран регламент (ЕС) No 285/2014 на Комисията от 13 февруари 2014 г. за допълнение на Регламент (ЕС) No 648/2012 на Европейския парламент и на Съвета по отношение на регулаторните технически стандарти във връзка с прякото, значително и предвидимо въздействие на договори в рамките на Съюза и за предотвратяване на заобикалянето на правилата и задълженията (10) следва да бъде включен в Споразумението за ЕИП.
 (11)
 Делегиран регламент (ЕС) No 667/2014 на Комисията от 13 март 2014 г. за допълване на Регламент (ЕС) No 648/2012 на Европейския парламент и на Съвета по отношение на процедурните правила относно санкциите, налагани на регистрите на трансакции от страна на Европейския орган за ценни книжа и пазари, включително правилата относно правото на защита и временни разпоредби (11) следва да бъде включен в Споразумението за ЕИП.
 (12)
 Регламент за изпълнение (ЕС) No 1247/2012 на Комисията от 19 декември 2012 г. за установяване на технически стандарти за изпълнение по отношение на формата и периодичността на отчетите за трансакциите, предавани на регистрите на трансакции съгласно Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции (12) следва да бъде включен в Споразумението за ЕИП.
 (13)
 Регламент за изпълнение (ЕС) No 1248/2012 на Комисията от 19 декември 2012 г. за установяване на технически стандарти за изпълнение по отношение на формата на заявленията за регистрация на регистрите на трансакции по Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции (13) следва да бъде включен в Споразумението за ЕИП.
 (14)
 Регламент за изпълнение (ЕС) No 1249/2012 на Комисията от 19 декември 2012 г. за установяване на технически стандарти за изпълнение по отношение на формата на документацията с данни, която трябва да съхраняват централните контрагенти съгласно Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции (14) следва да бъде включен в Споразумението за ЕИП.
 (15)
 Регламент за изпълнение (ЕС) No 484/2014 на Комисията от 12 май 2014 г. за определяне на техническите стандарти за изпълнение по отношение на хипотетичния капитал на централните контрагенти в съответствие с Регламент (ЕС) No 648/2012 на Европейския парламент и на Съвета (15) следва да бъде включен в Споразумението за ЕИП.
 (16)
 Поради това приложение IX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение IX към Споразумението за ЕИП се изменя, както следва:
 1.
 В точка 31бв (Регламент (ЕС) No 648/2012 на Европейския парламент и на Съвета) се добавя следното:
 „, изменен със:
 —
 32013 R 1002:


text:
Делегиран регламент (ЕС) No 1002/2013 на Комисията от 12 юли 2013 г. (ОВ L 279, 19.10.2013 г., стр. 2).“
 2.
 След точка 31бваи (Решение за изпълнение (ЕС) 2015/2042 на Комисията) се вмъква следното:
 „31бвб.
 32012 R 1247: Регламент за изпълнение (ЕС) No 1247/2012 на Комисията от 19 декември 2012 г. за установяване на технически стандарти за изпълнение по отношение на формата и периодичността на отчетите за трансакциите, предавани на регистрите на трансакции съгласно Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции (ОВ L 352, 21.12.2012 г., стр. 20).
 За целите на настоящото споразумение разпоредбите на този регламент за изпълнение се четат със следната адаптация:
 В член 5 по отношение на държавите от ЕАСТ:
 i)
 параграфи 1 и 2 се четат, както следва:
 „1. Договорите за деривати се отчитат:
 а)
 в рамките на шест месеца от датата на влизане в сила на Решение на Съвместния комитет на ЕИП No 112/2018 от 31 май 2018 г., когато за съответния клас деривати има регистриран регистър на трансакции съгласно член 55 от Регламент (ЕС) No 648/2012 преди датата на влизане в сила на Решение на Съвместния комитет на ЕИП No 112/2018 от 31 май 2018 г.;
 б)
 90 дни след регистрацията на регистър на трансакции за съответния клас деривати съгласно член 55 от Регламент (ЕС) No 648/2012, когато няма регистриран регистър на трансакции за съответния клас деривати преди или на датата на влизане в сила на Решение на Съвместния комитет на ЕИП No 112/2018 от 31 май 2018 г., но в никакъв случай по-рано от шест месеца след датата на влизане в сила на Решение на Съвместния комитет на ЕИП No 112/2018 от 31 май 2018 г.;
 в)
 в рамките на шест месеца от датата на влизане в сила на Решение на Съвместния комитет на ЕИП No 112/2018 от 31 май 2018 г., когато не съществува регистър на трансакции, регистриран за съответния клас деривати съгласно член 55 от Регламент (ЕС) No 648/2012 шест месеца след датата на влизане в сила на Решение на Съвместния комитет на ЕИП No 112/2018 от 31 май 2018 г. Задължението за отчитане започва на тази дата, а договорите се отчитат пред ЕОЦКП съгласно член 9, параграф 3 от посочения регламент до регистрацията на регистър на трансакции за съответния клас деривати.“;
 ii)
 в параграфи 3 и 4 думите „16 август 2012 г.“ се четат „датата на влизане в сила на Решение на Съвместния комитет на ЕИП No 206/2016 от 30 септември 2016 г.“.
 31бвв.
 32012 R 1248: Регламент за изпълнение (ЕС) No 1248/2012 на Комисията от 19 декември 2012 г. за установяване на технически стандарти за изпълнение по отношение на формата на заявленията за регистрация на регистрите на трансакции по Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции (ОВ L 352, 21.12.2012 г., стр. 30).
 31бвг.
 32012 R 1249: Регламент за изпълнение (ЕС) No 1249/2012 на Комисията от 19 декември 2012 г. за установяване на технически стандарти за


text:
изпълнение по отношение на формата на документацията с данни, която трябва да съхраняват централните контрагенти съгласно Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции (ОВ L 352, 21.12.2012 г., стр. 32).
 31бвд.
 32013 R 0148: Делегиран регламент (ЕС) No 148/2013 на Комисията от 19 декември 2012 г. за допълнение на Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции във връзка с регулаторните технически стандарти относно минималните данни, отчитани пред регистри на трансакции (ОВ L 52, 23.2.2013 г., стр. 1).
 31бве.
 32013 R 0149: Делегиран регламент (ЕС) No 149/2013 на Комисията от 19 декември 2012 г. за допълнение на Регламент (ЕС) No 648/2012 на Европейския парламент и на Съвета във връзка с регулаторните технически стандарти относно споразуменията за непряк клиринг, задължението за клиринг, публичния регистър, достъпа до място за търговия, нефинансовите контрагенти и техниките за намаляване на риска за договори за извънборсови деривати, които не са преминали през клиринг чрез централен контрагент (ОВ L 52, 23.2.2013 г., стр. 11).
 За целите на настоящото споразумение разпоредбите на този делегиран регламент се четат със следната адаптация:
 В член 12 по отношение на държавите от ЕАСТ:
 i)
 думите „28 февруари 2014 г. включително“ се четат „шест месеца след датата на влизане в сила на Решение на Съвместния комитет на ЕИП No 112/2018 от 31 май 2018 г.“;
 ii)
 думите „след 28 февруари 2014 г.“ се четат „след шест месеца, считано от датата на влизане в сила на Решение на Съвместния комитет на ЕИП No 112/2018 от 31 май 2018 г.“;
 iii)
 думите „31 август 2013 г. включително“ се четат „пет месеца след датата на влизане в сила на Решение на Съвместния комитет на ЕИП No 112/2018 от 31 май 2018 г.“;
 iv)
 думите „след 31 август 2013 г.“ се четат „след пет месеца, считано от датата на влизане в сила на Решение на Съвместния комитет на ЕИП No 112/2018 от 31 май 2018 г.“;
 v)
 думите „31 август 2014 г. включително“ се четат „шест месеца след датата на влизане в сила на Решение на Съвместния комитет на ЕИП No 112/2018 от 31 май 2018 г.“;
 vi)
 думите „след 31 август 2014 г.“ се четат „след шест месеца, считано от датата на влизане в сила на Решение на Съвместния комитет на ЕИП No 112/2018 от 31 май 2018 г.“.
 31бвж.
 32013 R 0150: Делегиран регламент (ЕС) No 150/2013 на Комисията от 19 декември 2012 г. за допълнение на Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции по отношение на регулаторните технически стандарти за определяне на подробни изисквания за заявленията за регистрация като регистър на трансакции (ОВ L 52, 23.2.2013 г., стр. 25).
 За целите на настоящото споразумение разпоредбите на този делегиран регламент се четат със следната адаптация:
 след думата „ЕОЦКП“ се вмъкват думите „или Надзорния орган на ЕАСТ, според случая,“ или „или Надзорният орган на ЕАСТ, според случая,“;.
 31бвз.
 32013 R 0151:


text:
Делегиран регламент (ЕС) No 151/2013 на Комисията от 19 декември 2012 г. за допълване на Регламент (ЕС) No 648/2012 на Европейския парламент и на Съвета относно извънборсовите деривати, централните контрагенти и регистрите на трансакции по отношение на регулаторните технически стандарти, определящи данните, които се публикуват и предоставят от регистрите на трансакции, и оперативните стандарти за обобщаване, сравняване и достъп до данните (ОВ L 52, 23.2.2013 г., стр. 33).
 За целите на настоящото споразумение разпоредбите на този делегиран регламент се четат със следните адаптации:
 а)
 Член 2, параграф 3 се прилага по отношение на държавите от ЕАСТ, в зависимост от съдържанието и влизането в сила на решение на Съвместния комитет на ЕИП за включване в Споразумението за ЕИП на Регламент (ЕО) No 713/2009 на Европейския парламент и на Съвета от 13 юли 2009 г. за създаване на Агенция за сътрудничество между регулаторите на енергия.
 б)
 В член 3 по отношение на държавите от ЕАСТ:
 i)
 в параграф 1 думите „Европейския съюз съгласно посоченото в член 75“ се четат „държавата от ЕАСТ, в която той е установен съгласно член 81, параграф 3, буква з)“;
 ii)
 в параграф 2 думите „ЕОЦКП съгласно посоченото в член 76“ се четат „държавата от ЕАСТ, в която той е установен съгласно член 81, параграф 3, буква к)“;
 31бви.
 32013 R 0152: Делегиран регламент (ЕС) No 152/2013 на Комисията от 19 декември 2012 г. за допълнение на Регламент (ЕС) No 648/2012 на Европейския парламент и на Съвета във връзка с регулаторните технически стандарти относно капиталовите изисквания за централните контрагенти (ОВ L 52, 23.2.2013 г., стр. 37).
 31бвй.
 32013 R 0153: Делегиран регламент (ЕС) No 153/2013 на Комисията от 19 декември 2012 г. за допълване на Регламент (ЕС) No 648/2012 на Европейския парламент и на Съвета по отношение на регулаторните технически стандарти относно изискванията към централните контрагенти (ОВ L 52, 23.2.2013 г., стр. 41).
 За целите на настоящото споразумение разпоредбите на този делегиран регламент се четат със следната адаптация:
 а)
 В член 2, буква и) думите „валутите на ЕС“ се заменят с думите „официалните валути на договарящите се страни по Споразумението за ЕИП“.
 31бвк.
 32013 R 0876: Делегиран регламент (ЕС) No 876/2013 на Комисията от 28 май 2013 г. за допълнение на Регламент (ЕС) No 648/2012 на Европейския парламент и на Съвета по отношение на регулаторните технически стандарти за колегиите за централните контрагенти (ОВ L 244, 13.9.2013 г., стр. 19).
 За целите на настоящото споразумение разпоредбите на този делегиран регламент се четат със следната адаптация:
 Думите „валути на Съюза“ се заменят с думите „официални валути на договарящите се страни по Споразумението за ЕИП“.
 31бвл.
 32013 R 1003: Делегиран регламент (ЕС) No 1003/2013 на Комисията от 12 юли 2013 г. за допълнение на Регламент (ЕС) No 648/2012 на Европейския парламент и на Съвета по отношение на таксите, начислявани от Европейския орган за ценни книжа и пазари на регистрите на трансакции (ОВ L 279, 19.10.2013 г., стр. 4).
 За целите на настоящото споразумение разпоредбите на този делегиран регламент се четат със следните адаптации:
 а)
 в член 1 по отношение на държавите


text:
от ЕАСТ след думите „Европейският орган за ценни книжа и пазари (ЕОЦКП)“ се вмъкват думите „или Надзорният орган на ЕАСТ, според случая,“.
 б)
 в членове 2 и 4 след думата „ЕОЦКП“ се вмъкват съответно думите „или Надзорния орган на ЕАСТ, според случая,“ и „или Надзорният орган на ЕАСТ, според случая,“;
 в)
 В член 10, параграф 2:
 i)
 по отношение на държавите от ЕАСТ думата „ЕОЦКП“ се чете „Надзорният орган на ЕАСТ“;
 ii)
 добавят се следните алинеи:
 „Когато по отношение на регистрите на трансакции, установени в държавите от ЕАСТ, Надзорният орган на ЕАСТ трябва да възстанови платената регистрационна такса, ЕОЦКП предоставя за тази цел на Надзорния орган на ЕАСТ незабавно сумата, която трябва да бъде възстановена на регистъра на трансакции.“.
 г)
 В член 11:
 i)
 в параграф 1 се добавя следната алинея:
 „Когато Надзорният орган на ЕАСТ трябва да изпрати искането за плащане на вноските на регистрите на трансакции, установени в държавите от ЕАСТ, ЕОЦКП уведомява Надзорния орган на ЕАСТ за необходимите изчисления по отношение на всеки от регистрите на трансакции достатъчно време преди съответната дата на плащане.“
 ii)
 в параграф 2 по отношение на държавите от ЕАСТ думата „ЕОЦКП“ се чете„Надзорният орган на ЕАСТ“.
 д)
 В член 13:
 i)
 в параграф 1 думите „Единствено ЕОЦКП“ се заменят с думите „Единствено ЕОЦКП или, по отношение на регистрите на трансакции, установени в държавите от ЕАСТ, Надзорният орган на ЕАСТ“;
 ii)
 в параграф 2 след думата „ЕОЦКП“ се вмъкват думите „или Надзорният орган на ЕАСТ, според случая,“.
 31бвм
 32014 R 0285: Делегиран регламент (ЕС) No 285/2014 на Комисията от 13 февруари 2014 г. за допълнение на Регламент (ЕС) No 648/2012 на Европейския парламент и на Съвета по отношение на регулаторните технически стандарти във връзка с прякото, значително и предвидимо въздействие на договори в рамките на Съюза и за предотвратяване на заобикалянето на правилата и задълженията (ОВ L 85, 21.3.2014 г., стр. 1)
 За целите на настоящото споразумение разпоредбите на този делегиран регламент се четат със следната адаптация:
 в член 4 по отношение на държавите от ЕАСТ думите „10 октомври 2014 г.“ се четат „шест месеца след датата на влизане в сила на Решение на Съвместния комитет на ЕИП No 112/2018 от 31 май 2018 г.“.
 31бвн.
 32014 R 0484: Регламент за изпълнение (ЕС) No 484/2014 на Комисията от 12 май 2014 г. за определяне на техническите стандарти за изпълнение по отношение на хипотетичния капитал на централните контрагенти в съответствие с Регламент (ЕС) No 648/2012 на Европейския парламент и на Съвета (ОВ L 138, 13.5.2014 г., стр. 57).
 31бво.
 32014 R 0667: Делегиран регламент (ЕС) No 667/2014 на Комисията от 13 март 2014 г. за допълване на Регламент (ЕС) No 648/2012 на Европейския парламент и на Съвета по отношение на процедурните правила относно санкциите, налагани на регистрите на трансакции от страна на Европейския орган за ценни книжа и пазари, включително правилата относно правото на защита и временни разпоредби (ОВ L 179, 19.6.2014 г., стр. 31).
 За целите на настоящото споразумение разпоредбите на този делегиран регламент се четат със следните адаптации:
 а)
 В член 1


text:
по отношение на държавите от ЕАСТ думите „Европейският орган за ценни книжа и пазари (ЕОЦКП)“ и „ЕОЦКП“ се четат „Надзорният орган на ЕАСТ“.
 б)
 В член 2 по отношение на държавите от ЕАСТ след думата „ЕОЦКП“ се вмъкват думите „и Надзорния орган на ЕАСТ“.
 в)
 В член 3 по отношение на държавите от ЕАСТ:
 i)
 в параграф 1 след думата „ЕОЦКП“ се вмъкват думите „и Надзорния орган на ЕАСТ“;
 ii)
 думите „информира Надзорния орган на ЕАСТ за тях. Надзорният орган на ЕАСТ своевременно“, се вмъкват след думата „той“ в параграфи 2, 4 и 5 и преди думите „взема решение за прекратяване на преписката“ в параграф 3;
 iii)
 в параграф 4, втора алинея и в параграф 5, първа алинея, трето изречение след думата „ЕОЦКП“ се вмъкват думите „,преди да изготви проект за Надзорния орган на ЕАСТ, или Надзорният орган на ЕАСТ“;
 iv)
 в параграф 4, трета алинея и в параграф 5, втора алинея след думата „ЕОЦКП“ се вмъкват съответно думите „или Надзорният орган на ЕАСТ, според случая,“ или „или Надзорния орган на ЕАСТ, според случая,“
 v)
 в параграф 6 думата „ЕОЦКП“ се чете „Надзорният орган на ЕАСТ“.
 г)
 В член 4 по отношение на държавите от ЕАСТ:
 i)
 в първа алинея думата „ЕОЦКП“ се чете „Надзорният орган на ЕАСТ“;
 ii)
 в четвърта алинея след думата „ЕОЦКП“ се вмъкват, в зависимост от случая, думите „или, според случая, Надзорният орган на ЕАСТ“ или „или, според случая, Надзорния орган на ЕАСТ“;
 д)
 В член 5 по отношение на държавите от ЕАСТ:
 i)
 след думите „При поискване ЕОЦКП“ се вмъкват думите „или Надзорният орган на ЕАСТ, според случая,“;
 ii)
 думите „ЕОЦКП е изпратил констативен протокол“ се четат „Надзорният орган на ЕАСТ е изпратил констативен протокол“.
 е)
 В член 6 по отношение на държавите от ЕАСТ:
 i)
 в параграфи 1 и 4 думата „ЕОЦКП“ се чете съответно „Надзорния орган на ЕАСТ“ и „Надзорният орган на ЕАСТ“;
 ii)
 в параграф 3 след думата „ЕОЦКП“ се вмъкват думите „или, според случая, Надзорния орган на ЕАСТ“;
 iii)
 в параграф 5 се добавя следната алинея:
 „Срокът за давност за налагане на глоби и периодични имуществени санкции се спира за времето, през което решението на Надзорния орган на ЕАСТ е предмет на производство, висящо пред Съда на ЕАСТ съгласно член 35 от Споразумението между държавите от ЕАСТ за създаване на Надзорен орган и Съд.“.
 ж)
 В член 7 по отношение на държавите от ЕАСТ:
 i)
 думата „ЕОЦКП“ се чете „Надзорния орган на ЕАСТ“;
 ii)
 в параграф 5, буква б) думите „Апелативния съвет на ЕОЦКП в съответствие с член 58 от Регламент (ЕС) No 1095/2010 и пред Съда на Европейския съюз в съответствие с член 69 от Регламент (ЕС) No 648/2012“ се четат „Съда на ЕАСТ съгласно член 35 от Споразумението между държавите от ЕАСТ за създаване на Надзорен орган и Съд“.“
 Член 2
 Текстовете на делегирани регламенти (ЕС) No 148/2013 г., (ЕС) No 149/2013 г., (ЕС) No 150/2013 г., (ЕС) No 151/2013 г., (ЕС) No 152/2013 г., (ЕС) No 153/2013 г., (ЕС) No 876/2013 г., (ЕС) No 1002/2013 г., (ЕС) No


text:
1003/2013 г., (ЕС) No 285/2014 и (ЕС) No 667/2014 и регламенти за изпълнение (ЕС) No 1247/2012 г., (ЕС) No 1248/2012 г., (ЕС) No 1249/2012 г. и (ЕС) No 484/2014 г. на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 юни 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 31 май 2018 година.
 За Съвместния комитет на ЕИП
 Председател
 Claude MAERTEN
 (1) ОВ L 52, 23.2.2013 г., стр. 1.
 (2) ОВ L 52, 23.2.2013 г., стр. 11.
 (3) ОВ L 52, 23.2.2013 г., стр. 25.
 (4) ОВ L 52, 23.2.2013 г., стр. 33.
 (5) ОВ L 52, 23.2.2013 г., стр. 37.
 (6) ОВ L 52, 23.2.2013 г., стр. 41.
 (7) ОВ L 244, 13.9.2013 г., стр. 19.
 (8) ОВ L 279, 19.10.2013 г., стр. 2.
 (9) ОВ L 279, 19.10.2013 г., стр. 4.
 (10) ОВ L 85, 21.3.2014 г., стр. 1.
 (11) ОВ L 179, 19.6.2014 г., стр. 31.
 (12) ОВ L 352, 21.12.2012 г., стр. 20.
 (13) ОВ L 352, 21.12.2012 г., стр. 30.
 (14) ОВ L 352, 21.12.2012 г., стр. 32.
 (15) ОВ L 138, 13.5.2014 г., стр. 57.
 (*1) Без отбелязани конституционни изисквания.


text:
 17.7.2014
 BG
 Официален вестник на Европейския съюз
 L 211/32
 РЕШЕНИЕ НА СЪВМЕСТНИЯ КОМИТЕТ НА ЕИП
 No 22/2014
 от 14 февруари 2014 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива 2013/38/ЕС на Европейския парламент и на Съвета от 12 август 2013 г. за изменение на Директива 2009/16/ЕО относно държавния пристанищен контрол (1) следва да бъде включена в Споразумението за ЕИП.
 (2)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 56б (Директива 2009/16/ЕО на Европейския парламент и на Съвета) от приложение XIII към Споразумението за ЕИП се добавя следното:
 „, изменена със:
 —
 32013 L 0038: Директива 2013/38/ЕС на Европейския парламент и на Съвета от 12 август 2013 г. (ОВ L 218, 14.8.2013 г., стр. 1).“
 Член 2
 Текстовете на Директива 2013/38/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 15 февруари 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 14 февруари 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 218, 14.8.2013 г., стр. 1.
 (2) Без отбелязани конституционни изисквания.


text:
 4.8.2016
 BG
 Официален вестник на Европейския съюз
 L 211/87
 РЕШЕНИЕ НА СЪВМЕСТНИЯ КОМИТЕТ НА ЕИП
 No 126/2015
 от 30 април 2015 година
 за изменение на приложение XXI (Статистика) към Споразумението за ЕИП [2016/1309]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 1153/2014 на Комисията от 29 октомври 2014 г. за изменение на Регламент (ЕО) No 198/2006 по отношение на данните, които трябва да бъдат събирани, и на изискванията по отношение на извадката, точността и качеството (1) следва да бъде включен в Споразумението за ЕИП.
 (2)
 Поради това приложение XXI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 18с (Регламент (ЕО) No 198/2006 на Комисията) от приложение XXI към Споразумението за ЕИП се добавя следното тире:
 „—
 32014 R 1153: Регламент (ЕС) No 1153/2014 на Комисията от 29 октомври 2014 г. (ОВ L 309, 30.10.2014 г., стр. 9).“
 Член 2
 Текстовете на Регламент (ЕС) No 1153/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 май 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 април 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 309, 30.10.2014 г., стр. 9.
 (*) Без отбелязани конституционни изисквания.


text:
 21.2.2018
 BG
 Официален вестник на Европейския съюз
 L 48/3
 ПРЕВОД
 МАРАКЕШКИ ДОГОВОР
 за улесняване на достъпа до публикувани произведения за слепи хора, лица с нарушено зрение или с други увреждания, които не позволяват четенето на печатни материали
 ДОГОВАРЯЩИТЕ СТРАНИ,
 КАТО ПРИПОМНЯТ принципите на забрана на дискриминацията, равни възможности, достъпност и пълноценно и ефективно участие и интегриране в обществото, провъзгласени във Всеобщата декларация за правата на човека и Конвенцията на Организацията на обединените нации за правата на хората с увреждания,
 КАТО ОТЧИТАТ предизвикателствата, които пречат на пълноценното развитие на лицата с нарушено зрение или с други увреждания, които не позволяват четенето на печатни материали, и по този начин ограничават свободата им на изразяване, включително свободата да търсят, получават и разпространяват информация и идеи от всякакъв вид наравно с всички останали, включително чрез всички форми на комуникация по техен избор, както и правото на образование и извършване на научноизследователска дейност,
 КАТО ПОДЧЕРТАВАТ значението на закрилата на авторското право за насърчаването и възнаграждението на авторите на литературни и художествени творби, както и на по-добрите възможности за всички, включително лицата с нарушено зрение или с други увреждания, които не позволяват четенето на печатни материали, да участват в обществения културен живот и да се наслаждават на изкуствата, както и да следят научния прогрес и да извличат ползи от него,
 КАТО ОСЪЗНАВАТ пречките, с които се сблъскват лицата с нарушено зрение или с други увреждания, които не позволяват четенето на печатни материали, при достъпа до публикувани произведения с цел осигуряване на равни възможности в обществото, както и необходимостта от увеличаване на броя и подобряване на разпространението на произведенията в достъпни формати,
 КАТО ИМАТ ПРЕДВИД, че мнозинството от лицата с нарушено зрение или с други увреждания, които не позволяват четенето на печатни материали, живеят в развиващите се и най-слабо развитите държави,
 КАТО ОСЪЗНАВАТ, че въпреки различията в националната правна уредба в областта на авторското право положителното въздействие на новите информационни и комуникационни технологии върху живота на лицата с нарушено зрение или с други увреждания, които не позволяват четенето на печатни материали, може да бъде засилено посредством по-добра правна рамка на международно равнище,
 КАТО ОСЪЗНАВАТ, че много държави членки са въвели ограничения и изключения в националната си правна уредба в областта на авторското право в полза на лица с нарушено зрение или с други увреждания, които не позволяват четенето на печатни материали, и че въпреки това продължава да съществува недостиг на произведения в достъпни формати за тези лица, както и че осигуряването на достъп на тези лица до такива произведения изисква значителни ресурси и че поради липсата на възможности за трансграничен обмен на копия в достъпен формат се налага удвояване на усилията,
 КАТО ОСЪЗНАВАТ както важната роля, която носителите на права имат в предлагането на техните произведения във формати, достъпни за лицата с нарушено зрение или с други увреждания, които не позволяват четенето на печатни материали, така и значението, което има въвеждането на подходящи ограничения и изключения при авторското право с цел произведенията да станат достъпни за тези лица, особено когато пазарът не е в състояние да


text:
осигури такъв достъп,
 КАТО ОСЪЗНАВАТ необходимостта от запазване на баланса между ефективната закрила на правата на авторите и по-общия обществен интерес особено в областта на образованието, научните изследвания и достъпа до информация, както и че по този начин трябва да се улесни ефективният и навременен достъп до произведения в полза на лицата с нарушено зрение или с други увреждания, които не позволяват четенето на печатни материали,
 КАТО ПОТВЪРЖДАВАТ ОТНОВО задълженията на договарящите страни по съществуващите международни договори за закрила на авторското право и значението и гъвкавостта на тристепенния тест при ограниченията и изключенията, установени в член 9, алинея 2 от Бернската конвенция за закрила на литературните и художествените произведения и други международни инструменти,
 КАТО ПРИПОМНЯТ важността на препоръките от Плана за развитие, приети през 2007 г. от Общото събрание на Световната организация за интелектуална собственост (СОИС), които имат за цел да се гарантира, че съображенията за насърчаване на развитието съставляват неразделна част от работата на организацията,
 КАТО ПРИЗНАВАТ значението на международната система на авторското право и като желаят да хармонизират ограниченията и изключенията с оглед улесняване на достъпа и използването на произведения от лица с нарушено зрение или с други увреждания, които не позволяват четенето на печатни материали,
 СЕ СПОРАЗУМЯХА ЗА СЛЕДНОТО:
 Член 1
 Връзка с други конвенции и договори
 Нищо в настоящия договор не представлява дерогация от задълженията, които договарящите страни имат една към друга съгласно други договори, нито засяга права, произтичащи за дадена договаряща страна съгласно други договори.
 Член 2
 Определения
 За целите на настоящия договор:
 а)
 „произведения“ означава литературни и художествени произведения по смисъла на член 2, алинея 1 от Бернската конвенция за закрила на литературни и художествени произведения, които са под формата на текст, символи и/или свързаните с тях илюстрации, независимо дали са публикувани, или по друг начин се станали обществено достояние чрез някакъв носител (1);
 б)
 „копие в достъпен формат“ означава копие на произведение в алтернативен вид или формат, чрез който бенефициерът получава достъп до произведението, включително възможността за реален и удобен достъп какъвто е достъпът на лице без нарушено зрение или други увреждания, които не позволяват четенето на печатни материали. Копието в достъпен формат се използва само от бенефициера и трябва да не нарушава целостта на оригиналното произведение, като се вземат предвид промените, необходими за да стане произведението достъпно в алтернативен формат, и нуждите за достъпност на бенефициерите;
 в)
 „оправомощен субект“ означава субект, който е оправомощен или признат от държавните органи да предлага с нестопанска цел на бенефициери образование, обучение, достъп до адаптивно четене или до информация. Това също така включва публична институция или организация с нестопанска цел, която предоставя такива услуги на бенефициерите като една от основните си дейности или институционални задължения (2).
 Оправомощеният субект въвежда и следва свои собствени практики, с които:
 i)
 установява, че лицата, които обслужва, са бенефициери;
 ii)
 ограничава разпространението и предоставянето на копия в достъпен формат единствено за бенефициери и/или оправомощени субекти;
 iii)
 възпрепятства възпроизвеждането, разпространението и предоставянето на нелицензирани копия; и
 iv)
 при работата с копията на произведенията полага надлежна грижа и документира процеса, като зачита неприкосновеността


text:
на личния живот на бенефициерите в съответствие с член 8.
 Член 3
 Бенефициери
 Бенефициер е лице, което:
 а)
 е сляпо;
 б)
 има зрително или сетивно увреждане или увреждане, което възпрепятства четенето и не може да бъде подобрено до степен, която да направи зрителната функция равностойна на тази на лице, което не страда от такова увреждане, поради което не е в състояние да чете печатни материали в същата степен като лице без увреждания; или (3)
 в)
 поради физическо увреждане не е в състояние да държи книга или да борави с нея, или не може да фокусира зрението си или да движи очите си в степента, която обикновено е необходима за четене,
 независимо от всякакви други увреждания.
 Член 4
 Национални законови ограничения и изключения относно копията в достъпен формат
 1.
 а)
 Договарящите страни предвиждат в националната си правна уредба в областта на авторското право ограничение или изключение по отношение на правото на възпроизвеждане, правото на разпространение и правото на разгласяване пред неограничен брой лица, съгласно предвиденото в Договора за авторското право (ДАП) на СОИС, за да се подобри наличието на произведения в копия в достъпен формат за бенефициери. Ограничение или изключение, предвидено в националната правна уредба, следва да позволява внасянето на промените, необходими с цел произведенията да станат достъпни в алтернативен формат.
 б)
 Договарящите страни могат също така да предвидят ограничение или изключение по отношение на правото на изпълнение пред публика, за да улеснят достъпа на бенефициери до произведения.
 2. Договаряща страна може да изпълни задълженията по член 4, параграф 1 за всички предвидени в тях права, като предвиди ограничение или изключение в националната си правна уредба в областта на авторското право, така че:
 а)
 оправомощените субекти да могат без разрешение от носителя на правата да правят копие на произведение в достъпен формат, да получат от друг оправомощен субект копие в достъпен формат и да предоставят тези копия на бенефициери по всякакъв начин, включително чрез отдаването им в заем с нетърговска цел или чрез електронни съобщения по жичен или безжичен път, и да предприемат всякакви междинни стъпки за постигането на тези цели, когато са изпълнени всички от условия по-долу:
 i)
 оправомощеният субект, желаещ да извършва тази дейност, има законен достъп до произведението или до негово копие;
 ii)
 произведението се преработва в копие в достъпен формат, което може да включва всички необходими средства за предаване на информацията в достъпен формат, без да се внасят промени извън необходимите за това, произведението да стане достъпно за бенефициера;
 iii)
 копията в достъпен формат се предоставят за ползване само от бенефициери; и
 iv)
 дейността се извършва с нестопанска цел;
 и
 б)
 бенефициерът или лице, действащо от негово име, включително лице, което основно обслужва или полага грижа за бенефициер, могат да направят копие на произведение в достъпен формат за лична употреба от бенефициера или по друг начин могат да съдействат на бенефициера да направи и използва копие в достъпен формат, ако бенефициерът има законен достъп до това произведение или негово копие.
 3. Договаряща страна може да изпълни задълженията си по член 4, параграф 1, като предвиди други ограничения


text:
или изключения в националната си правна уредба в областта на авторското право съгласно членове 10 и 11 (4).
 4. Договаряща страна може да сведе ограниченията или изключенията съгласно настоящия член до произведения, които бенефициерът не може да получи в конкретния достъпен формат при разумни търговски условия на съответния пазар. Всяка договаряща страна, която се възползва от тази възможност, го заявява в нотификация, депозирана при генералния директор на СОИС при ратификацията, приемането или присъединяването към настоящия договор или по всяко време след това (5).
 5. В националната правна уредба се определя дали ограниченията или изключенията по настоящия член са обвързани със заплащане на възнаграждение.
 Член 5
 Трансграничен обмен на копия в достъпен формат
 1. Договарящите страни предвиждат, че ако дадено копие в достъпен формат е изработено при условията на ограничение или изключение от авторското право или съгласно действието на правна норма, оправомощените субекти може да разпространяват или да предоставят това копие в достъпен формат на бенефициер или на оправомощен субект в друга договаряща страна (6).
 2. Договаряща страна може да изпълни задълженията си по член 5, параграф 1 за всички предвидени в тях права, като предвиди ограничение или изключение в националната си правна уредба в областта на авторското право така, че:
 а)
 оправомощените субекти да могат без разрешение от носителя на правата да разпространяват или да предоставят на оправомощен субект в друга договаряща страна копия в достъпен формат за изключително ползване от бенефициери; и
 б)
 оправомощените субекти да могат без разрешение от носителя на правата и съгласно член 2, буква в) да разпространяват или да предоставят копия в достъпен формат на бенефициер в друга договаряща страна,
 при условие че преди разпространението или предоставянето оправомощеният субект не е знаел или не е имал достатъчно основание да знае, че копието в достъпен формат ще се използва от лица, които не са бенефициери (7).
 3. Договаряща страна може да изпълни задълженията по член 5, параграф 1, като предвиди други ограничения или изключения в националната си правна уредба в областта на авторското право съгласно член 5, параграф 4 и членове 10 и 11.
 4.
 а)
 Когато оправомощен субект в договаряща страна получи копия в достъпен формат съгласно член 5, параграф 1 и тази договаряща се страна не е обвързана от задължения по член 9 от Бернската конвенция, тя гарантира в съответствие със собствената си правна система и практика, че копията в достъпен формат биват възпроизвеждани, разпространявани или предоставяни само на бенефициери в нейната юрисдикция.
 б)
 Разпространението и предоставянето на копия в достъпен формат от оправомощен субект съгласно член 5, параграф 1 се ограничава до тази юрисдикция, освен ако договарящата страна не е страна по Договора на СОИС за авторското право или по друг начин свежда ограниченията и изключенията от прилагането на настоящия договор по отношение на правото на разпространение и правото на разгласяване пред неограничен брой лица само до определени специални случаи, които не са в противоречие с нормалното използване на произведението и не накърняват необосновано законните интереси на носителя на права (8)
 (9).
 в)
 Нищо в настоящия член не засяга определянето на това, какво


text:
представлява действие по разпространение или разгласяване пред неограничен брой лица.
 5. Нищо в настоящия договор не се използва при разглеждането на въпроса за изчерпването на права.
 Член 6
 Внос на копия в достъпен формат
 Доколкото националната правна уредба на дадена договаряща страна допуска бенефициер, лице, действащо от негово име, или оправомощен субект да прави копие на произведение в достъпен формат, националната правна уредба на тази договаряща страна допуска също така вноса на копие в достъпен формат в полза на бенефициери, без да се изисква разрешение от носителя на правата (10).
 Член 7
 Задължения по отношение на технологични мерки
 Договарящите страни предприемат необходимите мерки, за да гарантират, че когато предоставят адекватна правна закрила и ефективни правни средства за защита срещу заобикаляне на ефективните технологични мерки, подобна правна закрила не възпрепятства бенефициерите да се възползват от ограниченията и изключенията, предвидени в настоящия договор (11).
 Член 8
 Зачитане на неприкосновеността на личния живот
 При прилагането на ограниченията и изключенията, предвидени в настоящия договор, договарящите страни полагат същите усилия за защита на неприкосновеността на личния живот на бенефициерите, както за всички други лица.
 Член 9
 Сътрудничество за улесняване на трансграничния обмен
 1. Договарящите страни полагат усилия за насърчаване на трансграничния обмен на копия в достъпен формат, като насърчават доброволния обмен на информация и по този начин помагат на оправомощените субекти да се идентифицират взаимно. За целта Международното бюро на СОИС създава звено за достъп до информация.
 2. Договарящите страни се задължават да подпомагат своите оправомощени субекти, извършващи дейности по член 5, при предоставянето на налична информация относно практиките им в съответствие с член 2, буква в), както чрез обмен на информация между оправомощените субекти, така и като предоставят на заинтересованите лица и на обществеността, когато е целесъобразно, информация за политиките и практиките им, включително във връзка с трансграничния обмен на копия в достъпен формат.
 3. Международното бюро на СОИС се приканва да разпространява информация относно прилагането на настоящия договор, когато разполага с такава информация.
 4. Договарящите страни осъзнават значимостта на международното сътрудничество и неговото развитие в подкрепа на националните усилия за изпълнение на предназначението и целите на настоящия договор (12).
 Член 10
 Общи принципи за прилагане
 1. Договарящите страни се задължават да приемат необходимите мерки, гарантиращи прилагането на настоящия договор.
 2. Нищо не препятства договарящите страни да определят подходящ метод за прилагане на разпоредбите на настоящия договор в собствените си правни системи и практика (13).
 3. Договарящите страни могат да упражняват своите права и да изпълняват своите задължения съгласно настоящия договор чрез ограничения или изключения конкретно в интерес на бенефициерите, други ограничения или изключения или съчетание от тях в рамките на националната си правна система и практика. Това може да включва съдебни, административни или регулаторни решения в интерес на бенефициери относно лоялните практики, боравенето или употребата, така че да се удовлетворят техните нужди в съответствие с правата и задълженията на договарящите страни по Бернската конвенция, други международни договори и член 11.
 Член 11
 Общи задължения във връзка с ограниченията и изключенията
 При приемането на мерки, необходими за осигуряване на прилагането на настоящия договор, договарящата


text:
страна може да упражнява правата и е длъжна да изпълнява задълженията, произтичащи за нея по Бернската конвенция, Споразумението за свързаните с търговията аспекти на правата върху интелектуалната собственост и Договора за авторското право на СОИС, включително споразуменията за тълкуването им, така че:
 а)
 в съответствие с член 9, алинея 2 от Бернската конвенция всяка договаряща страна може да разреши възпроизвеждането на произведения в някои специални случаи, при условие че възпроизвеждането не е в противоречие с нормалното използване на произведението и не накърнява необосновано законните интереси на автора;
 б)
 в съответствие с член 13 от Споразумението за свързаните с търговията аспекти на правата върху интелектуалната собственост договарящата страна свежда ограниченията или изключенията по отношение на изключителните права до определени специални случаи, които не са в противоречие с нормалното използване на произведението и не накърняват необосновано законните интереси на носителя на права;
 в)
 в съответствие с член 10, параграф 1 от Договора за авторското право на СОИС договарящите страни могат да предвидят ограничения или изключения от правата, предоставени на авторите съгласно ДАП, в определени специални случаи, които не са в противоречие с нормалното използване на произведението и не накърняват необосновано законните интереси на автора;
 г)
 в съответствие с член 10, параграф 2 от Договора за авторското право на СОИС договарящите страни, когато прилагат Бернската конвенция, свеждат ограниченията или изключенията от правата до определени специални случаи, които не са в противоречие с нормалното използване на произведението и не накърняват необосновано законните интереси на автора.
 Член 12
 Други ограничения и изключения
 1. Договарящите страни признават, че дадена договаряща страна може да въведе в интерес на бенефициерите други ограничения и изключения от авторското право в националната си правна уредба, различни от предвидените в настоящия договор — съобразно икономическото положение на тази договаряща страна и нейните социални и културни нужди — в съответствие с нейните международни права и задължения, а в случай на най-слаборазвитите държави — с оглед на нейните специални нужди, конкретните ѝ международни права и задължения и гъвкавостта във връзка с тях.
 2. Настоящият договор не засяга други ограничения и изключения за лица с увреждания, предвидени в националната правна уредба.
 Член 13
 Събрание
 1.
 а)
 Договарящите страни имат събрание.
 б)
 Всяка договаряща страна е представена в събранието от един делегат, който може да бъде подпомаган от заместници, съветници и експерти.
 в)
 Разноските на всяка делегация се поемат от договарящата страна, посочила делегацията. Събранието може да поиска от СОИС да предостави финансова помощ за улесняване на участието на делегации от договарящи страни, считани за развиващи се държави в съответствие с установената практика на Общото събрание на Организацията на обединените нации, или от държави, които са в процес на преход към пазарна икономика.
 2.
 а)
 Събранието разглежда въпроси, свързани с поддържането, развитието, прилагането и действието на настоящия договор.
 б)
 Събранието изпълнява функцията, която му е възложена съгласно член 15 във връзка с допускането на някои междуправителствени организации като страни по настоящия договор.
 в)
 Събранието взема решения за свикването на дипломатическа конференция за преразглеждане на настоящия договор и дава необходимите указания на генералния директор на СОИС за


text:
подготовката на конференцията.
 3.
 а)
 Всяка договаряща страна, която е държава, има един глас и гласува само от свое име.
 б)
 Всяка договаряща страна, която е междуправителствена организация, може да участва в гласуването вместо членуващите в нея държави с брой на гласовете, равен на броя на членуващите в нея държави, които са страни по настоящия договор. Такава междуправителствена организация не участва в гласуването, в случай че някоя от членуващите в нея държави упражни правото си да гласува, и обратно.
 4. Събранието се свиква от генералния директор и ако не са налице извънредни обстоятелства — по същото време и на същото място, както Общото събрание на СОИС.
 5. Събранието се стреми да взема решения с консенсус и утвърждава свой процедурен правилник, включително процедури за свикването на извънредни заседания, изискванията за кворум и — в съответствие с разпоредбите на настоящия договор — изискуемото мнозинство за вземането на различни решения.
 Член 14
 Международно бюро
 Международното бюро на СОИС изпълнява административните задачи във връзка с настоящия договор.
 Член 15
 Право на страните да станат страни по договора
 1. Всяка държава — членка на СОИС, може да стане страна по настоящия договор.
 2. Събранието може да взема решение да допусне като страна по настоящия договор всяка междуправителствена организация, която декларира, че има компетентност по въпросите, които се уреждат с настоящия договор, и собствено законодателство в тази област, задължително за всички членуващи в нея държави, както и че е надлежно оправомощена в съответствие със своите вътрешни процедури да стане страна по настоящия договор.
 3. Европейският съюз може да стане страна по настоящия договор, след като по време на дипломатическата конференция, на която беше приет настоящият договор, направи декларацията, посочена в предходния параграф.
 Член 16
 Права и задължения съгласно договора
 Всяка договаряща страна се ползва от всички права и поема всички задължения, произтичащи от настоящия договор, освен ако в него изрично не е посочено друго.
 Член 17
 Подписване на договора
 Настоящият договор се открива за подписване по време на дипломатическата конференция в Маракеш и в продължение на една година след приемането му може да бъде подписан в седалището на СОИС от всяка страна, която има право да стане страна по него.
 Член 18
 Влизане в сила на договора
 Настоящият договор влиза в сила три месеца, след като 20 страни, които имат право да станат страни по него съгласно член 15, депозират своите документи за ратифициране или присъединяване.
 Член 19
 Дата, от която страните стават страни по договора
 Настоящият договор става задължителен за:
 а)
 20-те страни, които имат право да станат страни по него съгласно член 18 — от датата, на която договорът влиза в сила;
 б)
 всяка друга страна, която има право да стане страна по него съгласно член 15 — след изтичането на три месеца от датата, на която е депозирала при генералния директор на СОИС своя документ за ратифициране или присъединяване.
 Член 20
 Денонсиране на договора
 Настоящият договор може да бъде денонсиран от всяка договаряща страна чрез нотификация до генералния директор на СОИС. Денонсирането поражда действие една година след датата на получаване на нотификацията от


text:
генералния директор на СОИС.
 Член 21
 Езици на договора
 1. Настоящият договор се подписва в един екземпляр на английски, арабски, испански, китайски, руски и френски език, като текстовете на всички езици са еднакво автентични.
 2. Официалният текст на всеки език, различен от посочените в член 21, параграф 1, се утвърждава от генералния директор на СОИС по молба на заинтересована страна след консултации с всички заинтересовани страни. За целите на настоящия параграф „заинтересована страна“ означава всяка държава — членка на СОИС, във връзка с чийто официален език или един от официалните езици е подадена молбата, както и Европейският съюз и всяка друга междуправителствена организация, която може да стане страна по настоящия договор, ако молбата е подадена във връзка с един от официалните му/ѝ езици.
 Член 22
 Депозитар
 Депозитар на настоящия договор е генералният директор на СОИС.
 Съставено в Маракеш на 27 юни 2013 година.
 (1) Съгласувана декларация по отношение на член 2, буква а): За целите на настоящия договор се приема, че определението включва произведения под формата на звукозапис, като например аудиокниги.
 (2) Съгласувана декларация относно член 2, буква в): За целите на настоящия договор се приема, че „субекти, признати от държавните органи,“ може да включва субекти, които получават финансова подкрепа от държавата, за да предлагат с нестопанска цел образование, обучение, достъп до адаптивно четене и до информация на бенефициери.
 (3) Съгласувана декларация по отношение на член 3, буква б): Изразът „не може да бъде подобрено“ по никакъв начин не изисква използването на всички възможни медицински диагностични процедури и лечения.
 (4) Съгласувана декларация относно член 4, параграф 3: Приема се, че настоящият параграф не стеснява, нито разширява обхвата на приложимостта на ограниченията и изключенията, допустими по Бернската конвенция, що се отнася до правото на писмен превод по отношение на лицата с нарушено зрение или с други увреждания, които не позволяват четенето на печатни материали.
 (5) Съгласувана декларация относно член 4, параграф 4: Приема се, че изискването за търговска наличност не предопределя дали дадено ограничение или изключение по настоящия член е в съответствие с тристепенния тест.
 (6) Съгласувана декларация относно член 5, параграф 1: Приема се освен това, че нищо в настоящия договор не стеснява или разширява обхвата на изключителните права съгласно друг договор.
 (7) Съгласувана декларация относно член 5, параграф 2: Приема се, че с цел разпространяването или предоставянето на копия в достъпен формат на бенефициер в друга договаряща страна може да е целесъобразно оправомощеният субект да прилага допълнителни мерки, за да се убеди, че обслужваното от него лице е бенефициер, и да следва собствените си практики, както е посочено в член 2, буква в).
 (8) Съгласувана декларация относно член 5, параграф 4, буква б): Приема се, че нищо в настоящия договор не изисква или не предполага, че дадена договаряща страна приема или прилага тристепенния тест извън нейните задължения по настоящия акт или по други международни договори.
 (9) Съгласувана декларация относно член 5, параграф 4, буква б): Приема се, че нищо в настоящия договор не поражда задължения за договаряща страна да ратифицира или да се присъедини към ДАП или да спазва


text:
някоя от неговите разпоредби и нищо в настоящия договор не засяга права, ограничения и изключения, предвидени в ДАП.
 (10) Съгласувана декларация относно член 6: Приема се, че при изпълнение на задълженията им по член 6 договарящите се страни разполагат със същата гъвкавост като предвидената в член 4.
 (11) Съгласувана декларация относно член 7: Приема се, че при редица обстоятелства оправомощените субекти решават да прилагат технологични мерки при производството, разпространението и предоставянето на копия в достъпен формат и нищо в настоящия договор не възпрепятства такива практики, когато са в съответствие с националната правна уредба.
 (12) Съгласувана декларация относно член 9: Приема се, че член 9 не предполага задължителна регистрация на оправомощени субекти, нито представлява условие оправомощените субекти да извършват дейности, признати съгласно настоящия договор; той предвижда възможността за обмен на информация за улесняване на трансграничния обмен на копия в достъпен формат.
 (13) Съгласувана декларация относно член 10, параграф 2: Приема се, че, когато произведение се определя като произведение съгласно член 2, буква а), включително такива във формата на звукозапис, ограниченията и изключенията, предвидени в настоящия договор, се прилагат mutatis mutandis по отношение на сродните права дотолкова, доколкото е необходимо, за да се направи, разпространи и предостави на бенефициер копие в достъпен формат.


text:
 11/ 69
 BG
 Официален вестник на Европейския съюз
 107
 21977A0118(05)
 L 269/2
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 СПОРАЗУМЕНИЕ ЗА СЪТРУДНИЧЕСТВО
 между Европейската икономическа общност и Сирийската арабска република
 НЕГОВО ВЕЛИЧЕСТВО КРАЛЯТ НА БЕЛГИЙЦИТЕ,
 НЕЙНО ВЕЛИЧЕСТВО КРАЛИЦАТА НА ДАНИЯ,
 ПРЕЗИДЕНТЪТ НА ФЕДЕРАЛНА РЕПУБЛИКА ГЕРМАНИЯ,
 ПРЕЗИДЕНТЪТ НА ФРЕНСКАТА РЕПУБЛИКА,
 ПРЕЗИДЕНТЪТ НА ИРЛАНДИЯ,
 ПРЕЗИДЕНТЪТ НА ИТАЛИАНСКАТА РЕПУБЛИКА,
 НЕГОВО КРАЛСКО ВИСОЧЕСТВО ВЕЛИКИЯТ ХЕРЦОГ НА ЛЮКСЕМБУРГ,
 НЕЙНО ВЕЛИЧЕСТВО КРАЛИЦАТА НА НИДЕРЛАНДИЯ,
 НЕЙНО ВЕЛИЧЕСТВО КРАЛИЦАТА НА ОБЕДИНЕНО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ
 и
 СЪВЕТЪТ НА ЕВРОПЕЙСКИТЕ ОБЩНОСТИ
 от една страна, и
 ПРЕЗИДЕНТЪТ НА СИРИЙСКА АРАБСКА РЕПУБЛИКА
 от друга страна,
 ПРЕАМБЮЛ
 ВОДЕНИ ОТ ЖЕЛАНИЕТО да изразят общата си воля и да поддържат и разширяват приятелските си взаимоотношения, спазвайки принципите на Устава на Организацията на обединените нации,
 ВОДЕНИ ОТ ТВЪРДА РЕШИМОСТ да установят широко сътрудничество, което да допринесе за икономическото и социалното развитие на Сирия и по този начин да задълбочи взаимоотношенията между Общността и Сирия,
 РЕШЕНИ, съобразно с равнището си на развитие, да насърчават сътрудничеството между Общността и Сирия в областта на икономиката и търговията и да гарантират сигурна основа за това сътрудничество в съответствие с международните си задължения,
 ВОДЕНИ ОТ ТВЪРДА РЕШИМОСТ да създадат нов модел на отношения между развити и развиващи се страни, съответстващ на стремежа на международната общност към изграждане на по-справедлив и балансиран икономически ред,
 НЕГОВО ВЕЛИЧЕСТВО КРАЛЯТ НА БЕЛГИЙЦИТЕ:
 Renaat VAN ELSLANDE,
 Министър на външните работи;
 НЕЙНО ВЕЛИЧЕСТВО КРАЛИЦАТА НА ДАНИЯ:
 Jens CHRISTENSEN,
 Посланик,
 Държавен секретар;
 ПРЕЗИДЕНТЪТ НА ФЕДЕРАЛНА РЕПУБЛИКА ГЕРМАНИЯ:
 Hans-Dietrich GENSCHER,
 Федерален министър на външните работи;
 ПРЕЗИДЕНТЪТ НА ФРЕНСКАТА РЕПУБЛИКА:
 Louis de GUIRINGAUD,
 Министър на външните работи;
 ПРЕЗИДЕНТЪТ НА ИРЛАНДИЯ:
 Garret FITZGERALD,
 Министър на външните работи;
 ПРЕЗИДЕНТЪТ НА ИТАЛИАНСКАТА РЕПУБЛИКА:
 Arnaldo FORLANI,
 Министър на външните работи;
 НЕГОВО КРАЛСКО ВИСОЧЕСТВО ВЕЛИКИЯТ ХЕРЦОГ НА ЛЮКСЕМБУРГ:
 Gaston THORN,
 Министър-председател и Министър на външните работи на Правителството на Великото херцогство Люксембург;
 НЕЙНО ВЕЛИЧЕСТВО КРАЛИЦАТА НА НИДЕРЛАНДИЯ:
 Max van der STOEL,
 Министър на външните работи на Кралство Нидерландия;
 НЕЙНО ВЕЛИЧЕСТВО КРАЛИЦАТА НА ОБЕДИНЕНО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ:
 Anthony CROSLAND, депутат,
 Министър на външните работи и въпросите на Общността на Кралство Великобритания и Северна Ирландия;
 СЪВЕТЪТ НА ЕВРОПЕЙСКИТЕ ОБЩНОСТИ:
 Anthony CROSLAND, депутат,
 Председател на Съвета на Европейските общности,
 Министър на външните работи и въпросите на Общността на Кралство Великобритания и Северна Ирландия;
 Claude CHEYSSON,
 член на Комисията на Европейските общности;
 ПРЕЗИДЕНТЪТ НА СИРИЙСКА АРАБСКА РЕПУБЛИКА:
 Mohammed IMADI,
 Министър на икономиката и външната търговия.
 Член 1
 Настоящото споразумение между Общността и Сирия има за цел да насърчава глобалното сътрудничество между договарящите страни, като допринася за икономическото и социалното развитие на Сирия и улесни задълбочаването на отношенията между страните. За тази цел се предвиждат и прилагат разпоредби и мерки в областта на икономическото, техническото и финансовото сътрудничество и търговията.
 ДЯЛ I
 ИКОНОМИЧЕСКО, ТЕХНИЧЕСКО И ФИНАНСОВО СЪТРУДНИЧЕСТВО
 Член 2
 Общността и Сирия установяват сътрудничество с цел, чрез подпомагане на усилията на Сирия, да допринесат за развитието на страната и да задълбочат съществуващите икономически отношения на възможно най-широка и взаимноизгодна за страните основа.
 Член 3
 Сътрудничеството по член 2 се осъществява, като се имат пред вид най-вече:
 —


text:
целите и приоритетите в плановете и програмите за развитие на Сирия,
 —
 значението на провеждането на всеобхватни дейности чрез съгласувано приложение на различни мерки,
 —
 значението на насърчаването на регионалното сътрудничество между Сирия и други държави.
 Член 4
 1. Сътрудничеството между Общността и Сирия е насочено най-вече към осъществяването на следните цели:
 —
 участие на Общността в усилията на Сирия за развитие на производството и укрепване на икономическата инфраструктура с оглед на разнообразяване на стопанската структура на страната. Това участие следва да се осъществява най-вече в областта на индустриализацията на Сирия и модернизацията на селското стопанство на страната,
 —
 предлагане на пазара и насърчаване на продажбите на изнасяни от Сирия продукти,
 —
 промишлено сътрудничество с цел развитие на промишленото производство на Сирия най-вече чрез прилагане на мерки, които:
 —
 насърчават участието на Общността в осъществяването на програми за индустриално развитие на Сирия,
 —
 благоприятстват създаването на контакти и организирането на срещи между лица,компетентни в областта на промишлената политика, инвеститори и икономически оператори от Сирия и Общността с цел подпомагане на създаването на нови връзки в промишлената област, съответстващи на целите на настоящото споразумение,
 —
 улесняват придобиването на права върху патенти и други видове индустриална собственост при изгодни условия чрез финансиране съгласно протокол 1 и/или чрез други подходящи споразумения с предприятия и институции на Общността,
 —
 дават възможност за отстраняването на пречки за достъп до съответните пазари, които не са свързани с налагането мита или квоти;
 —
 сътрудничество в областта на науката, технологиите и опазването на околната среда,
 —
 участие на икономически оператори от Общността в програмите в областта на научните изследвания, производството и преработването, свързани с разработването на ресурсите на Сирия, както и във всички дейности, целящи развиването на тези ресурси в страната, както и точното изпълнение на сключените за тази цел договори за сътрудничество и инвестиции между съответните субекти,
 —
 сътрудничество в областта на рибарството,
 —
 насърчаване на частните инвестиции в интерес на двете страни,
 —
 взаимен обмен на информация за икономическото и финансово положение и неговото развитие, необходим за правилното прилагане на настоящото споразумение.
 2. Договарящите страни могат да определят и други области на сътрудничество.
 Член 5
 1. За осъществяване на целите на настоящото споразумение Съветът за сътрудничество определя периодично общите насоки на сътрудничеството.
 2. Съветът за сътрудничество има за задача да търси средства и начини за осъществяване на сътрудничеството в областите, посочени в член 4. За тази цел той може да взема съответни решения.
 Член 6
 Общността участва във финансирането на мерки за насърчаване на развитието на Сирия при условията, посочени в протокол 1 за техническо и финансово сътрудничество, като при това отчита и възможностите за тристранно сътрудничество.
 Член 7
 Договарящите страни улесняват точното изпълнение на договорите за сътрудничество и инвестиции, съответстващи на интересите на двете страни и попадащи в рамките на настоящото споразумение.
 ДЯЛ II
 ТЪРГОВИЯ
 Член 8
 В областта на търговията настоящото споразумение има за цел да насърчава търговския обмен между страните, като отчита нивото им на развитието и нуждата от осигуряване на по-добро равновесие в техния стокообмен, така че да се ускори ръстът на